Slijedeći prve lekcije priručnika
uspjeli ste se uzdići iz prizemlja
do penthausa šefa mafije.
Usredotočimo se sad na krajnji cilj.
Porok je trgovina.
Nije stvar u moralu. „Droga je loša. Bordeli su loši.”
To je posao. Grabež novca objema šakama.
Vaš puni potencijal neće se sam ostvariti.
Šef mafije neizostavno mora imati poslovni plan.
Bez plana se urušava struktura.
Ali ako se mozgom koristite koliko i mišićima,
možete nadmudriti konkurenciju
i postati sjajan direktor kriminalnog poduzeća.
Kao ovaj tip.
Harlemski tajkun heroina. Frank Lucas.
Lucasova revolucionarna strategija promijenila je dilanje u New Yorku
stvaranjem lanca opskrbe u kojem je zarađivao više od milijun na dan.
Spavao sam u hladnom krevetu.
A onda mi je sjajno krenulo.
Slijedite Frankov moderni poslovni plan
i potrudite se da se vaš zločin zbilja isplati.
KAKO POSTATI ŠEF MAFIJE
IZGRADI BOLJE POSLOVANJE
Frank Lucas izgradio je višemilijunsko međunarodno carstvo heroina
počevši od nule.
I sve to prije 40. rođendana.
Htio je zarađivati prodajom heroina.
Mnogo je zaradio od toga.
No prije negoli pođete njegovim putem,
evo što možete naučiti od njega.
ČINJENICA 1 - MLADI LUCAS VIDIO JE DA MU NIŠTA NE IDE U PRILOG
Lucas se rodio u ruralnoj Sj. Karolini za Velike depresije.
Na Jugu je vladala segregacija i nismo imali nikakve prilike.
Nisi mogao dobro živjeti i brinuti se za obitelj.
Vidio je kako mu bratića ubija pripadnik KKK-a.
Prosuli su mu mozak.
Gurnuli mu sačmaricu u usta i opalili.
Katkad ti se dogodi nešto što ti promijeni život.
Promijeni ga.
Tad je otišao u New York.
Problem je bio što je bio nepismen.
Nije se mogao zaposliti kao kolporter.
Mogao je preživjeti samo tako da se bavi nečim nezakonitim,
gdje bi ga prihvatili. Zato je počeo prodavati drogu.
ČINJENICA 2 - LUCAS JE UČIO OD MOĆNOG MENTORA
Bumpy Johnson bio je valjda najopakiji crni gangster u povijesti.
Bumpy mu je bio kao otac.
Dugo sam radio s Bumpyjem.
Trinaest godina, devet mjeseci i osam dana.
Za sve što sam zaradio
zaslužan je on.
Kad je Bumpy umro, Frank se počeo baviti drogom.
Frank je htio drogu
jer je mislio da će tako najviše zaraditi.
ČINJENICA 3 - FRANKOV POSAO BIO JE OBITELJSKI
Frank je bio najstariji od sedmorice braće. Bio mi je uzor.
Radili smo sve što je tražio od nas.
Kontrolu je uspijevao zadržati zahvaljujući braći.
Vjerovao je braći i obogatio ih.
Stalno je govorio o obitelji. To bi vam utuvio u glavu.
„Drži se obitelji.”
Frank se našao na dobrom putu
i imao bliski krug ljudi koji će mu pomoći u poslu.
No to ne znači da su svi poštovali njegov autoritet.
Kad pokrenete posao, kako dokažete da znate znanje?
Nitko se ne zafrkava s ljudima iz Harlema.
TAKTIKA STEKNI UGLED NA ULICI
Kao šef bande uspješnost svog posla osigurat ćete samo tako
da odmah pokažete što se događa kad vam stanu na put.
Prvo ću mu razbiti glavu.
Morate se dokazati kao ubojica.
To je opasna industrija,
u kojoj je ključan ulični ugled.
Ako pokažete slabost kao šef, nećete dugo ostati živi.
Ovi tipovi od samog su početka znali pokazati da su opasni.
Ubrzo po preuzimanju bostonske bande Winter Hill,
Whitey Bulger navodno je poruku poslao ubojstvom Louisa Litifa,
dugogodišnjeg suradnika koji ga nije poslušao.
Tijelo su mu našli unakaženo u prtljažniku automobila.
Albert Anastasia vladavinu je započeo
navodnim naručivanjem ubojstva prodavača Arnolda Schustera,
koji mu se našao na crnoj listi kad je policiji pomogao da nađe bjegunca.
Kad je Griselda Blanco preuzela trgovinu kokainom u Miamiju,
smislila je taktiku za suparnike.
Unajmljivala je ubojice na motociklu, koje su zvali sicario,
koji bi ubijali s jurećeg motora,
često usred bijela dana.
Ubrzo nakon što je Frank Lucas preuzeo heroin u Harlemu
suočio se s izazovom.
Kad si na vrhu, uvijek ima orlova.
Uvijek ima netko
tko će te pogledati i reći:
„Ja bih to mogao bolje od njega.
Možda ja trebam biti vođa.”
Ne smijete si dopustiti da takvo što prođe nekažnjeno.
U Harlemu 1960-ih najopasniji je bio Tango.
Tango je bio nasilnik. Bio je visok oko 190-195 cm.
U Harlemu su ga se bojali.
Tango je dilao heroin.
I potkradao opskrbljivače.
Novi šef Frank Lucas nije to mogao dopustiti.
Frank je vidio priliku
da svima pokaže tko je glavni i malo spusti tog diva na zemlju.
Kad je čuo da Tango traži još robe,
Frank mu je dao kilogram heroina,
znajući da će Tango i njega pokušati prevariti.
Kad je Frank došao po svoj dio,
Tango ga nije razočarao.
Nije Franku htio dati ništa i još je u pitanje doveo njegovu čast.
I čast njegove majke.
Okupila se gomila, kao što je Frank i očekivao.
Poruka je jasna.
Frank je znao da mora pokazati da je šef.
Nije dovoljno što imate pištolj.
Morate moći pucati.
Na takvom glasu morate biti ako želite uspjeti.
Kad ste šef bande, mišićima ćete se ubaciti u posao,
ali trebate mozak za veliku zaradu.
Počnite ovom mantrom koju svaki mudri biznismen mora slijediti.
Ne plaćaj maloprodajnu cijenu.
TAKTIKA IZBACI POSREDNIKA
Djeca sanjaju o tome da budu sportaši, astronauti, zvijezde.
Nitko ne sanja o tom da bude posrednik.
Šteta jer tako se može sjajno zaraditi.
U krijumčarenju heroina lanac opskrbe je međunarodni.
Posrednik strašno dobro zarađuje
jer odlazi na sam izvor.
A to je manja zarada za vas.
Objasnit ću.
Kad je Frank počinjao,
heroin je u SAD dolazio takozvanom „Francuskom vezom”.
Počinjala je uzgojem maka u Turskoj.
Kad bi mak dozrio, iz njega se izvlačio morfijski sok.
Tad ga kuhaju s vapnom da bi izdvojili morfij.
MORFIJ
Tad su ga slali u Francusku,
gdje su marljivi kemičari morfij pretvarali u heroin.
To je precizan i smrdljiv proces.
Tad bi odlazio posrednicima iz korzikanske mafije,
koji su rafinirani heroin brodom prevozili u Ameriku
i krili ga na razne načine.
E, to je skup toster!
Kad bi heroin stigao,
američka mafija prodavala bi ga i po 400 % većoj cijeni.
MALA ITALIJA - HARLEM
I tad bi se našao na ulicama, zahvaljujući dilerima poput Franka Lucasa.
Mafija je takvim dogovorom zarađivala bezbrojne milijune.
Ali dilerima poput Franka
to je bilo vrlo neučinkovito.
Frank je htio izbaciti posrednika
i povećati zaradu.
Ali i smanjiti mogućnost da mu policija poremeti posao.
Lucas je trebao veliku ideju.
I dobio ju je iz istog izvora
iz kojeg vi vjerojatno dobivate ove vrlo važne podatke.
S televizije.
Na televiziji su na vijestima govorili o tome kako se dečki u Vijetnamu drogiraju.
Washington priznaje
da među vojnicima u Vijetnamu postoji velik problem s drogom.
Dok su neki vidjeli samo krizu, Frank je u tome vidio nešto drugo.
Frank je vidio priliku da heroin doprema iz Azije.
Frankov sjajan plan bio je da zaobiđe Francusku vezu
i doprema heroin s Dalekog istoka.
Srećom, već je imao vezu.
Njegov bratić Ike Atkinson
bio je umirovljeni vojnik u Aziji
koji je uspostavio vezu s ljudima koji su ondje uzgajali mak.
No kad razmišljaš o novom poslu, moraš dobro pogledati prije negoli skočiš.
Frank je otišao u Bangkok kako bi se našao s bratićem Ikeom,
koji ga upoznaje sa svojim opskrbljivačem.
Čovjekom kojeg je Frank iz očitih razloga prozvao 007.
007 spreman je Franku na licu mjesta prodati 200 kg heroina
za otprilike milijun dolara, desetinu cijene koju bi tražila mafija.
Frank odmah pristaje
i nalazi vojnika koji je to spreman dopremiti u SAD.
To bi mogao biti početak krasnog odnosa.
Ali Frank se mora uvjeriti da je 007 dorastao tom poslu.
Osobno je otišao u džunglu Tajlanda,
danima hodao po strašnoj vrućini
i napokon stigao u Obećanu zemlju.
Frank je toliko impresioniran da odmah kupuje još.
Ali u povratku nalaze na problem.
Bandite.
Frank se bori zajedno s čuvarima.
Kad se dim razišao, banditi su bili mrtvi.
A Frankov cilj da osigura izravan izvor heroina
živ je i zdrav.
Otišao sam onamo po robu.
Vratio sam se i ostalo je ušlo u povijest.
Ali čak i kada dobijete vlastiti izvor robe,
nećete postati veliki šef ako ne razvijete dobru prodaju.
Kako ćete osigurati da se vaša roba brzo prodaje?
TAKTIKA OSIGURAJTE TRŽIŠTE
Svaki put kad prodaja nije u skladu s punim potencijalom tržišta,
iz kojega god razloga, imate problem.
Rješenje priručnika za taj uobičajeni problem?
Postani jedini izvor u gradu.
Ako preuzmeš tržište, kontroliraš tržište.
Možeš naplaćivati koliko želiš.
To je svakako upalilo ovima.
Enoch Nucky Johnson iskoristio je političke veze
da bi kontrolirao kriminal u Atlantic Cityju za Prohibicije,
zarađujući pola milijuna na godinu,
današnjih devet milijuna,
od ilegalnog alkohola, prostitucije i kocke.
Nicodemo Scarfo iz Philadelphije monopolizirao je tržište metamfetamina
uvozom i distribucijom više od 100 galona P2P-a.
Dovoljno za izradu pola tone droge koja stvara veliku ovisnost.
A Cheng Chui Ping, poznata kao Sestra Ping,
zaradila je 40 milijuna dolara u 20 g.
opskrbljujući krijumčarske migrante
iz Kine u SAD,
dobivši pritom nadimak Majka Svih Krijumčara.
Ali Lucas je htio opskrbiti
još veće i brže rastuće tržište.
Oko 50 % ovisnika o heroinu živi u New Yorku,
a oko 80 % poznatih njujorških ovisnika živi ovdje, u Harlemu.
Potražnja očito nije problem,
ali kako ćeš omogućiti da mušterije dolaze po svoj fiks?
To počinje marketingom.
Kao većina tvrtka, morate imati prepoznatljiv brand.
Želite da ljudi traže vaš brand i morate osigurati da je vaš brand dobar.
A onda to ime privuče pozornost.
Evo neke Frankove konkurencije.
Neke prepoznajem. Da ih sve pročitam?
Dobro.
Mean Machine.
Could be Fatal.
Taster's Choice.
Harlem Hijack. Joint.
Fuck Me, Fuck You.
Dick Down.
Can't Get Enough of that Funky Stuff.
-Payback. -Tragic Magic.
Nice to be Nice.
Ding Dong.
Official Correct.
Past Due.
Payback Revenge.
Green Tape. Red Tape. Rush.
Nije im nedostajalo mašte.
Ali i lukavo brendiranje ima svoje granice.
Važno je ono što je u paketu.
Frank je svoj nazvao Plava magija.
Bila je to najkvalitetnija droga.
Frankov tajni sastojak?
Većina dilera tad je nudila drogu
čistoće između samo 1-3 %.
Ali Lucasu su mušterije bile najvažnije
pa je čistoću podigao na 5-7 %.
To je bilo jače.
Pa znate, možete kupiti Ford i možete kupiti Cadillac.
Radije bih kupio Cadillac, a Frank je to prodavao.
Kad prodajete vrhunski, a potencijalno i smrtonosan proizvod,
kontrola kvalitete je ključna.
Frank se postarao da proizvodnju nadzire prava stručnjakinja.
Genijalka proizvodnje koju je zvao Riđa.
Svaki put kad bi dobio pošiljku iz Azije,
Frank bi je odnio Riđoj,
koja bi heroin razrijedila i pripremila za ulicu.
Porastom potražnje Frank je uposlio još ljudi
i rekao im da nose posebnu uniformu kako bi osigurao transparentnost.
Kako ga ne bi otkrili,
Lucas je Riđoj rekao da bazu redovito seli po gradu.
Navodno je plaćao nekim murjacima kako bi radio u njihovoj kući.
Ali za pravi monopol Frank je trebao nešto drugo.
Dobru strategiju maloprodaje.
Proučavajući ponašanje policije Frank je uočio ključni obrazac.
Svaki dan u 16 h policajci iz rane smjene napuste položaj.
Ali noćna smjena dolazi tek u 17 h.
Frank je ljudima rekao da pojačaju prodaju
u tih zlatnih sat vremena.
A Frank je uslužnost svojih ljudi nadzirao
kružeći inkognito ulicama Harlema.
Ako bi tko zabrljao, gadno bi platio.
Ali kad se roba tako prodaje,
katkad se samo moraš opustiti i uživati.
Stvaranjem vrhunskog proizvoda i sjajnom distribucijom
Frank je harlemsko heroinsko tržište držao na dlanu.
Tko u tom trenutku ne bi uživao u plodovima svog truda?
No prije razbacivanja novcem
obratite dobru pozornost na iduću lekciju.
TAKTIKA OČISTITE SVOJ NOVAC
Kada dilaš drogu na ulici,
ne očekuješ da ti plaćaju čekom.
U nezakonitim poslovima žele plaćanje gotovinom
jer tad nema traga.
No gomila keša može stvoriti problem.
Zarađivali su sulude količine novca.
Ljudi poput Lucasa
imali su stotine tisuća novčanica od dvadeset, pedeset,
deset i pet dolara.
To je teško nositi i brojiti.
A, znate,
banci će biti sumnjivo otkud vama sva ta gotovina
kad većinu plaćaju čekovima.
To nisu jedini problemi.
Na kraju svi, pa i gangsteri,
moraju pokazati porijeklo novca.
Ako živite u palači u luksuznom dijelu grada i imate Porschea,
a kada dođe vrijeme prijave poreza
izjavite da zarađujete 12 000 na godinu kao poštar,
to neće štimati.
Zato su bogovi kriminala izmislili
pranje novca.
Jeste li spremni prljavi novac pretvoriti u čisti keš?
Puno je tehnika, ali većina slijedi iste temeljne korake.
Prvi korak. Polaganje.
Otvorite zakonit posao
s računom na koji uplaćujete nezakonitu zaradu,
poput autopraonice ili kluba za striptizete.
Drugi korak. Raslojavanje.
Uz pomoć kompleksnih transakcija odvojite novac od nezakonitog izvora.
Recimo, kupite zlato.
Unovčite to.
A onda taj novac pošaljite iz jedne međunarodne banke u drugu,
kako bi mu još teže ušli u trag.
Ili zarađeni novac uložite u luksuzne aute, nakit ili nekretnine.
A tad to opet prodajte. Što dovodi do trećeg koraka. Integracija.
Uložite svježe opran novac u zakoniti financijski sustav
kako biste poreznika skinuli s vrata.
Voilà! Vaš prljavi novac od droge sad je čist kao suza.
Zvuči lako,
ali s pranjem novca štos je u tome
što to ne možete sami.
Frank je u New Yorku znao svakog
pa je dobro organizirao pranje novca.
Imao je vezu na visokom položaju u Chemical Banku.
Blagajnicima bi rekao da se pobrinu za Franka.
Što su i činili.
Brojili bi stotine tisuća dolara
u manjim novčanicama.
Ljudi na blagajni ništa ne bi pitali.
Samo bi to zamijenili za krupne novčanice.
Kao pravi šef, Lucas je čistu gotovinu uložio
u zakonite poslove.
Gotovo je da kontrolirao cijeli jedan blok Harlema.
Ondje je imao klub i nekoliko trgovina.
Imao je poslovne zgrade u Detroitu
i drugim dijelovima New Yorka.
Ranč u Sjevernoj Karolini.
Kupio je 1600 hektara zemlje i imao 300 grla stoke.
Ondje je imao bika vrijednog 100 000 dolara.
Bila je to golema bičina.
Ogromna mrcina!
Frankov raznoliki portfelj otvorio mu je put u visoko društvo.
Frank je poznavao mnoge slavne ljude. Boksere, Joea Louisa, zabavljače.
I on je bio slavan,
iako se, znate već, bavio nečim nezakonitim i pogrešnim.
Sjedio sam za šankom,
a on će: „Voliš Jamesa Browna?” Kažem da volim.
Krenula je glazba, a James Brown došao je do nas,
primio me za ruku i pokušao natjerati da zaplešem!
Zahvaljujući Frankovoj vještini pranja novca,
on i braća živjeli su kao kraljevska obitelj Harlema.
Novac je sve. Takva je Amerika.
Novac je sve.
Ali kad ti je glavni proizvod heroin,
sreća vjerojatno neće vječno trajati.
Mnogi su počeli umirati pa se vlada napokon trgnula.
PREDSJEDNIK
Najveći neprijatelj SAD-a je droga.
Kako održati poslovni plan u takvo doba?
Tvrtka je pretrpjela veliku štetu u produktivnosti i međuljudskim odnosima.
To moramo popraviti što je brže i potpunije moguće.
TAKTIKA ZAŠTITI ZARADU
Ako želite da vaš posao dugo traje,
trebate strategiju koja se može prilagođavati tržištu.
Godine 1971. predsjednik Nixon skovao je frazu „Rat protiv droge”.
A u New Yorku je taj rat bjesnio
pa je njujorška policija morala pokazati
da se može obračunati s tim ljudima i obaviti taj posao.
Frank se s tim problemom suočio razgranatim pristupom.
Počeo je odnosima s javnošću.
Mislio je da će pomaganjem zajednici
uspjeti dobro učvrstiti sebe i svoj posao.
Pozajmljivao je novac. Nije mario hoće li mu ga vratiti.
Pomagao je ljudima.
Tako je zajednica bila uz njega.
Također se pobrinuo za još važniju demografsku skupinu.
Murjake.
Frank je trošio mnogo novca za potkupljivanje policije.
Kad podmićuješ policiju,
možeš hodati ulicom bez straha da će te uhititi.
To znači da će tvoja droga stizati bez ikakvih problema
i da je policija neće zaplijeniti.
No, kao što su mnogi šefovi doznali,
takva velikodušnost kod nekih samo budi pohlepu.
Do početka 70-ih
Frank Lucas obitelj je preselio u mirnu kuću u predgrađu.
Ali kriminalce njihov posao nekako uvijek prati kući.
Franka dočekuje neželjeni posjetilac,
korumpirani detektiv njujorške policije kojeg je on zvao Dječje Lice.
Naredio je Franku da mu plaća 10 000 dolara na mjesec.
Inače će zauvijek zaustaviti Franka.
Frank ne vidi drugu opciju.
Plati mu.
No dok se Frank trudi održati Dječje Lice na distanci,
sprema mu se još veća prijetnja u obliku agenata DEA-a.
Agenti su radili non-stop kako bi prikupili podatke o Franku.
A kad im se obratio doušnik,
napali su žestoko.
Mogu vam reći da je,
kad su ga agenti i policajci došli uhititi,
njegova žena izbacila nekoliko torba kroz prozor.
U njima je bilo više od 500 000 dolara u malim novčanicama.
Taj je novac skupljao
kako bi otišao u Tajland po 100 kg heroina.
Nažalost, nije uspio otići.
Franku su sudili zbog krijumčarenja droge.
Proglasili su ga krivim i osudili na 70 godina zatvora.
Ali najveći harlemski šef obavio je još jednu transakciju.
Frank se pridružio američkom timu i donio poslovnu odluku.
Surađivao je za blažu kaznu.
Kao poslovni čovjek
koji misli na sebe donio je ispravnu odluku za sebe.
Čak i ako je odao vlastitog brata.
Ne smiješ reći.
A on je cinkao!
S takvom izdajom katkad se jako teško nositi.
Da je to bio netko drugi,
malo biste bolje to podnijeli, ali kad vas izda brat?
To je zbilja gadno.
To i dan danas boli.
Što reći? Posao je posao.
Frank Lucas genijalno je organizirao posao i zaradio milijune,
no na vrhu je bio samo sedam godina.
Ako želite da vaš plamen gori žarko i dugo,
morate bolje proučiti priručnik
i slijediti sljedećeg titana kriminala,
sicilijanskog šefa šefova, Salvatorea „Zvijer” Riinu.
Tajna njegove dugovječnosti u dominaciji podzemlja
leži u totalnoj nemilosrdnosti.
Jeste li spremni osloboditi zvijer u sebi?
Prijevod titlova: Ivan Zorić